Το έργο που θα υλοποιήσει η ομάδα, είναι εφαρμογή που θα συνδυάζει διάφορες υπηρεσίες που χρειάζονται συχνά οι εργαζόμενοι μίας εταιρείας/οργανισμού, σε μία κοινή διαδικτυακή πλατφόρμα με όνομα **//TODO: Όνομα Εφαρμογής//**.

Η εφαρμογή παρέχει δυνατότητες τόσο σε ατομικό για τον εργαζόμενο, όσο και σε ομαδικό για group εργαζομένων. Η δυνατότητα δημιουργίας group παρέχεται μέσω της εφαρμογής σε επιλεγμένα άτομα, όπως στον CEO και τους υπεύθυνους των τμημάτων του οργανισμού.

Η εφαρμογή θα παρέχει ημερολόγιο, στο οποίο θα τοποθετούνται ανακοινώσεις που αφαιρούν όλο το προσωπικό του οργανισμού, ατομικές καθώς και ανακοινώσεις που αφορούν group εργαζομένων. Ο κάθε εργαζόμενος, όπως και το κάθε group, θα έχει την δυνατότητα να ρυθμίζει τις ειδοποιήσεις για τις ανακοινώσεις του ημερολογίου. Το πλήθος στο οποίο θα εμφανίζεται η ανακοίνωση, θα ρυθμίζεται από τον συντάκτη της ανακοίνωσης κατά την σύνταξη. Παράλληλα, θα παρέχεται και η δυνατότητα ετεροχρονισμένης ανάρτησης μίας ανακοίνωσης και συγχρονισμού του ημερολογίου με google calendar.

Θα υποστηρίζεται δυνατότητα επικοινωνίας μεταξύ των εργαζομένων, καθώς και επικοινωνία μεταξύ εργαζομένων που ανήκουν στο ίδιο group εργασίας. Ειδικότερα, θα υποστηρίζονται η δυνατότητα φωνητικής κλήσης, κλήσης βίντεο/διαμοιρασμού οθόνης, αποστολής μηνυμάτων και αποστολής αρχείων. Για κάθε προσωπική συζήτηση και group, θα διατίθεται ξεχωριστός χώρος αποθήκευσης αρχείων και χώρος αποστολής μηνυμάτων.